open-index/open-wikipedia-markdown huggingface dataset:
שער הפרחים (סרט)

**שער הפרחים** הוא סרט קולנוע ישראלי משנת 2022 בבימויו של חיים בוזגלו, עם אריק משעלי, אלברט אילוז ואינט כהן בתפקידים הראשיים.

התסריט נכתב על ידי חיים בוזגלו ואריק משעלי והוא מתאר את סיפורה של משפחה יהודית-מרוקאית שהיגרה ממרוקו לישראל לעיירת פיתוח בשם "באב אל ווארד" (שער הפרחים) ואת חייה הקשים בארץ.

הסרט מדבר ברובו במרוקאית עם קטעים קצרים בעברית, צרפתית ורוסית.

זאב רווח מופיע בסרט בתפקיד קטן של בעל מכולת. זו הופעתו האחרונה בסרט עלילתי.

## תקציר העלילה
אלבר וז'נט וקנין עלו לישראל ממרוקו והתיישבו בעיירת הפיתוח, שער הפרחים". בהתחלה היה המצב בסדר - אלבר ובנו ז'וז'ו עבדו במפעל המקומי והתפרנסו יפה עד שהוחלט לסגור את המפעל ולהעבירו לירדן וכל העובדים פוטרו.

כעת מתקיים אלבר על קצבת ביטוח לאומי וז'וז'ו נשאר מובטל שממלא כל הזמן כרטיסי חישגד ומהמר במשחק קלפים עם דנינו (איציק זוהר) על כסף שאין לו. הוא מקבל כסף מז'נט כדי לשלם את חשבון החשמל אך לוקח אותו לעצמו והמשפחה נאלצת לחיות בחושך. אלבר רוצה לזרוק את ז'וז'ו מהדירה אבל ז'נט מגינה עליו ולוקחת אותו לטיפול להוצאת עין רעה.

בנוסף לז'ו'ו גרים בדירה מאיר (חיים זנאתי) שמתפרנס יפה כקברן בחברה קדישא, ריימונד (ריימונד אמסלם) שהיא אלמנת צה"ל המתפרנסת מקצבת אלמנות ומחוזרת על ידי הרוקח הרוסי רומן (סשה דמידוב), פלורי (הילה סעדה) שבעלה בבית כלא והיא מתפרנסת מניקיון בדירה של מנהלת סניף הבנק אבלין (אורלי טובלי) שמסרבת לתת לאלבר הלוואה, ושמעון הגרוש (שמעון אלימלך) שחי עם חברתו הרוסיה יאנה (אלינה לנצמן).

לאבלין בת סטודנטית נאה בשם סיון (מיטל פארן) שז'וז'ו מחזר אחריה בהתלהבות והיא נענית לו לאחר שהיא מתרשמת מהחום במשפחתו המרוקאית.

סבא חיים (ארמנד בראל) מעביר את זמנו בנגינה על עוד ושירת פיוטים. הוא נותן כסף למרלן (אקסל אזולאי) כדי שתוכל לנסוע עם כיתתה לאושוויץ.

שאוויל (זאב רווח) הוא בעל המכולת השכונית וגבאי בית הכנסת. הוא מוכן לקבל מז'נט תכשיטים בהקפה כשאין לה כסף לשלם וכאשר הוא מבין שז'וזו גנב את פנקס הקבלות של בית הכנסת וגובה תרומות דרכו הוא תופס אותו וקורא לו בקול רם, "גנב".

סמי (איתי וקנין) הוא צלם וידאו חובב ומפעיל את הסינמטק בעיירה. הוא מצלם סרט על חיי המשפחה.

סיון נכנסת להיריון אבל ז'וז'ו מחוסל על ידי אנשי דנינו לו הוא חייב כסף.

לבסוף כולם חוגגים בסינמטק את הולדתו של הנכד וצופים בסרט המשפחתי שערך סמי.

## צוות השחקנים

## קישורים חיצוניים

*קדימון לשער הפרחים, באתר יוטיוב
*שער הפרחים, בקרן הקולנוע הישראלי

קטגוריה:סרטים ישראליים משנת 2022
קטגוריה:סרטי 2022
קטגוריה:סרטי זאב רווח
קטגוריה:סרטי דרמה ישראליים
קטגוריה:סרטי חיים בוזגלו
קטגוריה:סרטי יונייטד קינג
יואנס קינמוס

**יואנס קינמוס** (ביוונית: Ἰωάννης Κίνναμος או Κίναμος; נולד זמן קצר לאחר שנת 1143, נפטר לאחר שנת 1185) היה היסטוריון ביזנטי. הוא היה מזכיר קיסרי (ביוונית "גרמאטיקוס", ככל הנראה תפקיד הקשור למנהל הצבאי) של הקיסר מנואל הראשון (1143–1180), אותו ליווה במסעותיו באירופה ובאסיה הקטנה. נראה כי קינמוס מת לאחר מותו של הקיסר אנדרוניקוס הראשון בשנת 1185.

קינמוס היה מחברה של היסטוריה שכיסתה את השנים 1118–1176, ובכך המשיכה את ה"אלכסיאדה" של אנה קומננה, וכיסתה את שלטונם של יוחנן השני ומנואל הראשון, עד למסע המלחמה הכושל של מנואל נגד הטורקים, שהסתיים בתבוסה בקרב מיריוקפלון .
חיבורו של קינמוס נקטע בפתאומיות, אם כי סביר מאוד שהגרסה המקורית המשיכה עד מותו של מנואל. יש גם אינדיקציות לכך שהגרסה הקיימת כיום היא קיצור של חיבור גדול יותר באופן משמעותי.

גיבור החיבור ההיסטורי הוא מנואל, ולאורך החיבור מנסה קינמוס להדגיש את מה שהוא רואה כעליונות האימפריה הביזנטית על המעצמות המערביות ואחרות. באופן דומה, הוא מתנגד נחרץ למה שהוא תופס כיומרות של האפיפיורות. אף על פי כן, הוא כותב בישירות, ומדי פעם מודה בבורותו לגבי אירועים מסוימים. החיבור מאורגן היטב, וסגנונו, המעוצב לפי דגם קסנופון, הוא פשוט, במיוחד בהשוואה לכתיבה המליצית של סופרים יוונים אחרים מהתקופה.

יואנס קינמוס נזכר גם כמי שכתב ספר על אחד הקיסרים האנגלים (מבית אנגלוס ); עם זאת, מאמינים שספר זה אבד (אולי יחד עם שאר יצירתו הגדולה הרבה יותר).

## לקריאה נוספת
* John Kinnamos, *The Deeds of John and Manuel Comnenus*, trans. C.M. Brand (New York, 1976)
* J. Ljubarskij, "John Kinnamos as a writer", in *Polypleuros Nous: Miscellanea für Peter Schreiner zu seinem 60 Geburtstag* (Byzantinisches Archiv, 19), ed. C. Scholz and G. Makris (Munich, 2000), pp. 164–173
* Paul Stephenson, "John Cinnamus, John II Comnenus and the Hungarian campaign of 1127–1129", *Byzantion* 66 (1996), 177–187

## קישורים חיצוניים
* Cinnamus, John, המהדורה האחת-עשרה של אנציקלופדיה בריטניקה

## הערות שוליים

קטגוריה:היסטוריונים ביזנטים
קטגוריה:מחברים כותבי יוונית
קטגוריה:אישים שחיו במאה ה-12
יובל שדה (עיתונאי)

**יובל שדה** (נולד ב-26 בפברואר 1993) הוא עיתונאי ישראלי, כתב כלכלה בחדשות 12 ויוצר הפודקאסט "חור בהשכלה".

## ביוגרפיה
שדה למד בבית הספר התיכון רופין בעמק חפר ושירת כלוחם ומפקד ביחידת אגוז.

למד בתוכנית לפילוסופיה כלכלה ומדעי המדינה (פכ"מ) באוניברסיטה העברית בירושלים. במהלך לימודיו שימש כאנליסט כלכלי באגף תכנון ואסטרטגיה במשרד המשפטים וברשות לפיתוח ירושלים.

בשנת 2020 החל להגיש את הפודקאסט "חור בהשכלה", אשר עוסק בנושאי ידע כללי והנגשתם של נושאים מורכבים לציבור הרחב. הפודקאסט הופק באופן עצמאי במסגרת פרטית וכלל 3 עונות. במשך תקופה זו היה לאחד מעשרת הפודקאסטים הנשמעים ביותר בארץ.

בשנת 2021 הצטרף ככתב לעיתון כלכליסט, שם עסק בנושאי ביטחון, מגזר ציבורי, תחבורה ותשתיות. סיקר נושאים הקשורים לשחיתות ומנהל תקין במשרדי הממשלה ובחברות ממשלתיות, כמו גם עיכובים בפרויקטיי תשתית ישראליים. חשף את הלחצים האמריקאים לבטל את השתתפותן של חברות סיניות במכרזי הרכבת הקלה בתל אביב. כמו כן, חשף את הפערים המשמעותיים במחירי הנסיעה של תחבורה ציבורית בין אוכלוסיות שונות בישראל, מה שהוביל לקידום רפורמת "דרך שווה" של שרת התחבורה דאז מרב מיכאלי. שדה היה אורח קבוע בתוכנית "מהצד השני עם גיא זהר" שמשודרת בערוץ כאן 11.

עם פרוץ מלחמת חרבות ברזל, זומן שדה לשירות מילואים ממושך בחזית הצפונית. בינואר 2024, פנה שדה לראש הממשלה נתניהו במסיבת עיתונאים ושאל אותו לגבי מתן תקציבים המעודדים השתמטות בתקופת המלחמה ואילו נתניהו ענה בתגובה "אני נלחם בחמאס ואתם נלחמים בי". תגובה אשר עוררה סערה. בלילה בו פוטר שר הביטחון יואב גלנט, השתתף שדה בפשיטה על מתחם חזבאללה הסמוך לכפר שבעא בלבנון, ועל כך כתב באופן ביקורתי. בנוסף, במהלך המלחמה סיקר סוגיות הנוגעות לכלכלת החימושים של צה"ל במלחמה, וכן חשף תקלה במנגנון התשלומים של הביטוח הלאומי, שהובילה לניפוח מלאכותי של תשלומים למשרתי מילואים. בעקבות חשיפה זו, קידם משרד האוצר תיקון חקיקה שהוביל לפתרון התקלה.

בשנת 2025 הצטרף לחדשות 12 ככתב כלכלה ועורך משנה בתוכנית חיסכון.

## חיים אישיים
יובל שדה נשוי ואב לבת, מתגורר בתל אביב.

## קישורים חיצוניים
* דף הכתב של יובל שדה באתר N12
* דף הכתב של יובל שדה בכלכליסט
* הפודקאסט "חור בהשכלה"

## הערות שוליים

2025 04
קטגוריה:עיתונאים ישראלים
קטגוריה:כתבים כלכליים ישראלים
קטגוריה:מפקדי יחידת אגוז
קטגוריה:סגל חברת החדשות
קטגוריה:סגל כלכליסט
קטגוריה:ישראלים שנולדו ב-1993
מוחמד אבראהים כאמל

**מוחמד אבראהים כאמל** (בערבית: **محمد إبراهيم كامل**; 6 בינואר 1927 – 22 בנובמבר 2001) היה דיפלומט ופוליטיקאי מצרי. כיהן כשר החוץ של מצרים בתקופת קמפ דייוויד אך התפטר בשל התנגדותו לחלקים מן הסכם השלום בין ישראל למצרים.

## ביוגרפיה
כאמל נולד ב-6 בינואר 1927. הוא למד משפטים באוניברסיטת קהיר וסיים את לימודיו ב-1947. הוא ואנואר סאדאת, לימים נשיא מצרים, נכלאו שניהם בשל חלקם לכאורה ברצח אמין עוסמאן, שר האוצר לשעבר, בינואר 1946. כאמל הצטרף לשירות הדיפלומטי המצרי ב-1956 ושימש כשגריר בזאיר, שוודיה וגרמניה המערבית.

כאמל ירש את אסמאעיל פהמי כשר החוץ בדצמבר 1977 כשפהמי התפטר מהמשרד. הוא מונה לתפקיד ב-24 בדצמבר 1977 וכיהן כשר החוץ עד 16 בספטמבר 1978, אז גם התפטר מהתפקיד. כשר החוץ, הוא השתתף במשא ומתן לקראת הסכמי קמפ דייוויד, אך התפטר בספטמבר 1978 מבלי לחתום על האמנה.

כאמל היה נשוי והיו לו שני בנים. הוא נפטר ב-22 בנובמבר 2001 בגיל 74.

### פרסומים
כאמל פרסם ספר בשם "השלום האבוד של הסכמי קמפ דייוויד" בשנת 1984.

## קישורים חיצוניים
* הסכמי קמפ דייוויד: עדות של שר החוץ של סאדאת
* הספד בניו ''יורק טיימס''

## הערות שוליים

קטגוריה:פוליטיקאים מצרים
קטגוריה:דיפלומטים מצרים
קטגוריה:שרי החוץ של מצרים
קטגוריה:שגרירי מצרים
קטגוריה:שגרירים ברפובליקה הדמוקרטית של קונגו
קטגוריה:שגרירים בשוודיה
קטגוריה:שגרירי מצרים בגרמניה
קטגוריה:מצרים שנולדו ב-1927
קטגוריה:נפטרים ב-2001
אמיר קולבן

**אמיר קולבן** (נולד ב-1954) הוא רקדן וכוריאוגרף ישראלי.

## ראשית חייו
קולבן נולד בקיבוץ רמת השופט בשנת 1954. הוא החל לרקוד כנער, בסוף כיתה י"א, באולפן למחול של קיבוץ משמר העמק.

## קריירה
### התחלת הקריירה
קולבן החל את הכשרתו כרקדן בלהקת בת דור ובלהקת בת שבע, כאשר בשנת 1977 הוא הצטרף ללהקת בת שבע 2. בשנת 1980 קולבן למד בניו-יורק בבית הספר של מרס קנינגהם ואצל דייוויד האוורד, מגי בלק ולארי רודס. כשחזר לישראל, קולבן רקד כסולן בלהקת בת שבע ובבלט הישראלי. בשנת 1983 קולבן פרש מלהקת בת שבע.

קולבן היה שותף בהקמה של להקת "תמר" ברמלה, להקת הפרינג' הראשונה בישראל. בין השנים 1987–1992 הקים יחד עם שותפים את הלהקה "תמר ירושלים" בה הוא גם שימש כמנהל האומנותי.

### קולבן דאנס

בשנת 1996 הקים והיה לכוריאוגרף של להקת "קומבינע" ששינתה את שמה בשנת 2006 והפכה ללהקת "קולבן דאנס".

קולבן יצר עבור קולבן דאנס יותר מ-20 יצירות שזכו להצלחה והוצגו בארץ וברחבי העולם. קולבן הוא פרופסור באקדמיה למוסיקה ולמחול בירושלים, כאשר הוא גם כיהן כראש החוג למחול בין השנים 2015–2020, שבמהלכן יצר גם עבור להקת בת שבע, הבלט הישראלי, להקת תמ"ר, תיאטרון המחול של פרייבורג, גרמניה, להקת המחול הקיבוצית ועוד.

בשנת 2024, קולבן זכה בפרס איינשטיין.

## חיים אישיים
קולבן מתגורר באבו גוש ובגבעתיים. בשנת 2022 קולבן אובחן עם מחלת הסרטן, כאשר היה לו גידול סרטני במוח שהוצא בעזרת ניתוח. קולבן הוא גרוש, הוא התגרש מאשתו בשנת 2004. יש לו שני ילדים וארבעה נכדים. בת זוגו היא ורדה זילברברג, פסיכולוגית ויועצת ארגונית.

## יצירותיו

## פרסים ומועמדויות

## קישורים חיצוניים
* פרופ' אמיר קולבן, באתר הרשמי של להקת קולבן דאנס
* אמיר קולבן, באתר האקדמיה למוזיקה ולמחול בירושלים
* פרופ' אמיר קולבן, באתר שמים הפקות בינלאומיות
* אמיר קולבן, באתר כלכליסט
* אמיר קולבן. *[https://www.hayotmahol.com/%D7%90%D7%9E%D7%99%D7%A8%D7%A7%D7%95%D7%9C%D7%91%D7%9F%D7%9E%D7%94%D7%A9%D7%94%D7%A8%D7%A7%D7%93%D7%A0%D7%99%D7%9D%D7%A2%D7%95%D7%A9%D7%99%D7%9D "מחול זה מה שרקדנים עושים עם הרעיונות שלך"].* פודקאסאט ׳חיות מחול׳ על מחול עכשווי בישראל. עורכות: ד"ר יעל (ילי) נתיב ואיריס לנה. 2022.

## הערות שוליים

קטגוריה:רקדנים ישראלים
קטגוריה:כוריאוגרפים ישראלים
קטגוריה:רמת השופט: אישים
קטגוריה:גבעתיים: אישים
קטגוריה:אבו גוש: אישים
קטגוריה:ישראלים שנולדו ב-1954
אתר ההנצחה לחללי הפיגוע בצומת בית ליד

**אתר ההנצחה לחללי הפיגוע בצומת בית ליד** הוא אתר זיכרון ייחודי הממוקם בכניסה ליישוב כפר יונה, אשר מנציח את זכרם של 22 קורבנות פיגוע התאבדות כפול שאירע ב-22 בינואר 1995 בצומת בית ליד, בהם 21 חיילות וחיילי צה"ל ואזרח אחד. הפיגוע, שבוצע על ידי שני מחבלים מתאבדים בזה אחר זה, נחשב לאחד הקשים והמשמעותיים שידעה ישראל, והיה הפיגוע הכפול הראשון בתולדות המדינה. האתר מהווה מקום התייחדות, חינוך וזיכרון, ומבקרים בו מדי שנה אלפי אנשים, בהם תלמידים, חיילים ונציגים ממוסדות המדינה.

שרה קונפורטי, אמנית רב-תחומית, תכננה את מכלול האנדרטה הכולל את המתחם המרכזי, האולם התת-קרקעי והאמפיתיאטרון. במשך שלוש שנים יצרה קונפורטי את פסלי האנדרטה, תוך שימוש במגוון חומרים שונים ששולבו זה בזה ליצירת קומפוזיציה אמנותית מורכבת ורבת משמעות.

## רקע היסטורי
בבוקר יום ראשון, כ"א בשבט תשנ"ה (22 בינואר 1995), בשעה שמונה בבוקר, התרחש פיגוע טרור קטלני בצומת בית-ליד (צומת השרון). מחבל מתאבד, לבוש במדי צה"ל, פוצץ עצמו בין חיילים שהמתינו בתחנת האוטובוס בדרכם לבסיסים. שלוש דקות לאחר מכן, בעוד עוברים ושבים ואנשי ביטחון ניסו להגיש סיוע לנפגעים, מחבל שני פוצץ עצמו במקום. כתוצאה מהפיגוע נהרגו 21 חיילים ואזרח אחד, ועשרות נוספים נפצעו. הפיגוע התרחש בקרבת ביתה של האמנית שרה קונפורטי, תושבת כפר יונה, והותיר חותם עמוק בציבור הישראלי.

## הקמת אתר ההנצחה
אתר ההנצחה הוקם בשנת 2007 ביוזמת משפחות הנופלים ובשיתוף מועצת כפר יונה, ומומן בין היתר על ידי משרד הביטחון. האתר ממוקם בכניסה לעיר, לא הרחק ממקום הפיגוע. את תכנון ועיצוב האתר ביצעה האמנית שרה קונפורטי, שבחרה לבטא באמצעותו את הכאב, האובדן והגבורה. את האנדרטה הראשונה, אשר הוצבה מייד לאחר הפיגוע בצומת עצמו, יצרו דוד שבת ויהודה בלזר בשנת 1995. עם הקמת האתר החדש, הועברה אליו גם אנדרטה זו.

## תיאור האתר והאנדרטות
האתר מגודר ומוקף מדשאה רחבה. בכניסה קיימת חניה, ולצידה מתנופפים דגלי ישראל. במרכז האתר ניצב פסל מתכת ייחודי בצורת סולם באורך 30 מטרים העולה באלכסון אל השמיים, נתמך רק בקצהו התחתון. על הסולם 22 דמויות חיילים עשויות ברזל, במדים ובציוד מלא – אחד מהם כבר ניצב על השלב העליון, והאחרון עומד לעלות. בכניסה לאתר מצוי שלט הסבר על הפיגוע וההנצחה, ולצידו קיר אבן צבוע חמרה, שעליו לוחות שחורים עם שמות הנופלים. מהרחבה מוביל שביל אל מבנה הכולל חדר זיכרון, רחבת טקסים ואמפיתיאטרון לקיום אירועים ממלכתיים וחינוכיים. באתר משולבת גם האנדרטה המקורית מהפיגוע, הכוללת מיצג בצורת עלי עץ עשויים ברזל צבוע ירוק, ובמרכזם סמל הצנחנים. בראש כל עלה – מתקן לנר נשמה. בלב הבמה לוח מתכת ועליו הכיתוב "לזכרם", ולצידו שלט עם המילים: "כמו לבלוב עלים ירוקים שנשרו מן העץ טרם זמן, הם לעד יהיו צעירים, לעולם לא יהיו לאילן". לצד המיצג ניצבים לוחות ברזל ועליהם שמות ותמונות הנופלים.

## פעילות האתר
אתר ההנצחה משמש גם כמרכז חינוכי ותרבותי, בהתאם לחזון המשפחות השכולות. מתקיימים בו ימי עיון, תערוכות, מופעי מוזיקה, טקסים ואירועים לאומיים. מבקרים בו תלמידים, חיילים, אנשי כוחות הביטחון, משלחות מהארץ ומחו"ל ואזרחים מכל רחבי המדינה.

בשנת 2023 לקחה עיריית כפר יונה את האתר תחת חסותה, לאחר שנים שבהן נוהל על ידי עמותה פרטית. המעבר נועד להבטיח את שימור המקום והמשך פעילותו כמרכז הנצחה לאומי.

## קישורים חיצוניים

## הערות שוליים

קטגוריה:אנדרטאות לחללים באירועים בודדים
קטגוריה:אנדרטאות באזור השרון
נעם גדרון

**נעם גדרון** (נולד ב-1983) הוא פרופסור חבר במחלקה למדע המדינה באוניברסיטה העברית בירושלים, המתמחה ב, דפוסי הצבעה, קיטוב פוליטי, פופוליזם ושחיקה דמוקרטית.

## ביוגרפיה
נולד ב-1983 בקדרון לרונית ולאמיר, בנם של משה גדרון ותמר לבית הוז (בתם של דב הוז ורבקה לבית שרתוק). לאחר שירות בצה"ל כקצין למד תואר ראשון בפילוסופיה, כלכלה ומדע המדינה ובתוכנית אמירים באוניברסיטה העברית אותו סיים בשנת 2009. ב-2012 סיים תואר שני בממשל באוניברסיטת הרווארד, וב-2016 קיבל תואר דוקטור מאוניברסיטת הרווארד בהנחייתו של פרופסור פיטר הול, שם המשיך כעמית במכון למחקרי אירופה  עד שנת 2017. בשנים 2017–2018 השלים פוסט-דוקטורט במרכז לגלובליזציה וממשל באוניברסיטת פרינסטון. גדרון זכה במספר פרסים ומענקים, ביניהם פרס יורם בן-פורת, מלגת אלון, וכן פרס צ'ייס לתזה הטובה ביותר בפוליטיקה בינלאומית מאוניברסיטת הרווארד על עבודת הדוקטורט שלו, שכותרתה: Many Ways to be Right: The Unbundling of European Mass Attitudes and Partisan Asymmetries across the Ideological Divide.

בשנת 2018 החל ללמד במחלקה למדע המדינה באוניברסיטה העברית, בשנת 2021 קודם למשרת מרצה בכיר, וב-2023 מונה לפרופסור חבר במחלקה. בשנת 2023 זכה במענק ERC מועצת המחקר האירופית לטובת מחקר רב שנתי בנושא: כיצד משפיעות וריאציות של לאומיות על הקיטוב הפוליטי. בשנים 2024–2025 היה חוקר עמית ב באוניברסיטת סטנפורד.

## ספריו
* . (באנגלית: )
*נעם גדרון ויניב רוזנאי, **דמוקרטיה בנסיגה: פופוליזם, קיטוב וההפיכה המשטרית**, סדרת אתגרי הדמוקרטיה, כנרת זמורה־ביתן דביר 2025 .

* .
* .


## חיים אישיים
סבו הוא משה גדרון וסבתו תמר היא בתם של רבקה ודב הוז. נשוי לבן זוגו, שקד אפיק, ואב לשני ילדים.

## קישורים חיצוניים
* 

## לקריאה נוספת
* 
* 

## הערות שוליים

קטגוריה:סגל האוניברסיטה העברית בירושלים: מדע המדינה
קטגוריה:חוקרי מדע המדינה ישראלים
קטגוריה:בוגרי אוניברסיטת הרווארד
קטגוריה:בוגרי האוניברסיטה העברית בירושלים
קטגוריה:קדרון (מושב): אישים
קטגוריה:ישראלים שנולדו ב-1983
מנגה (שוער)

**היילטון קור'יה דה ארודה** (בפורטוגזית: **Haílton Corrêa de Arruda**; 26 באפריל 1937 – 8 באפריל 2025), הידוע בכינויו **מנגה**, היה שוער כדורגל ברזילאי. הוא שיחק בבוטפוגו בשנות ה-60, וזכה עמה בגביע ליברטדורס. בנוסף הוא שיחק גם בנסיונל ועמה הוא זכה בשנת 1971 בגביע הבין-יבשתי. הוא היה אחד משוערי נבחרת ברזיל במונדיאל בשנת 1966. ידוע בכינוי מנגה משום שהוא אהב לאכול פירות מעץ מנגו שהיה ליד מרכז האימונים של קבוצתו.

## ביוגרפיה
מנגה נולד ב-26 באפריל 1937. הוא התחיל את הקריירה שלו במועדון הנוער של רסיפה, בשנת 1954 למשך שנה אחת בלבד. בשנת 1955 קודם לשחק בקבוצה הבוגרת של רסיפה בברזיל, ושם זכה בשנת 1958 באליפות האזורית של פרנמבוקו.

בשנת 1959 עבר לשחק במועדון הכדורגל בוטפוגו שם הפך לכוכב לאומי בברזיל. בנוסף זה המועדון שהוא הכי מזוהה איתו במהלך הקרירה שלו. מנגה זכה שם בשלוש אליפויות אזוריות של ריו דה ז'ניירו בכדורגל בשנים 1961 1962 ו־1967 בנוסף הוא זכה עם בוטפוגו שלוש פעמים בטורניר ריו באו פאולו בשנים 1962 1964 ו־1966. מנגה הוא מלך הופעות של בוטפוגו במשחקים רשמיים עד היום עם 442 הופעות.

בשנת 1969 עזב את ברזיל לראשונה ועבר לשחק באורוגוואי במועדון הכדורגל נסיונל, עמה זכה בארבע אליפויות אורוגוואי רצופות בין השנים 1969 עד 1972. בנוסף היה שותף לזכייתה בשנת 1971 בגביע ליברטדורס ובהגביע הבין-יבשתי, וכן בגביע אינטראמריקנה בשנת 1972. מנגה המשיך לשחק בנסיונל עד 1974.

בשנת 1974 חזר לשחק בברזיל במועדון ספורט אינטרנסיונל עד שנת 1977, עמה זכה בשלוש אליפויות אזוריות רצופות של בין השנים 1974–1976, בנוסף זכה בשתי אליפות בליגת העל הברזילאית בשנים 1975 ו־1976.

בשנת 1977 עבר לשחק בקבוצה אופרריו ושם זכה באליפות האזורית. בשנת 1978 עבר לשנה אחת לקבוצה קוריטיבה ושם גם זכה באליפות האזורית. בשנת 1979 עבר לגרמיו וגם שם זכה באליפות האזורית שלה.

בשנתיים האחרונות שלו בקריירה עזב שוב את ברזיל ועבר לשחק בליגה העל האקוודורית אצל ברצלונה ספורטינג קלוב בשנת 1982 פרש ממשחק פעיל. סכ"ה כל הקרירה שלו מנגה זכה ב-20 תארים קבוצתים, רובם היו אלופיות אזוריות בברזיל.

מנגה הטביע את חותמו כאחד השוערים הברזילאים בגדולים בדורו. "יום השוער" בברזיל מצוין ביום הולדתו ב-26 באפריל.

מנגה נפטר ב-8 באפריל 2025 מסרטן הערמונית.

### נבחרת ברזיל
מנגה שיחק את משחקו הראשון בנבחרת ברזיל ב-1965 במשחק ידידות נגד נבחרת מערב גרמניה. במונדיאל ב-1966 שיחק משחק אחד בשלב הבתים, מול נבחרת פורטוגל, בו הפסידה בתוצאה 1–3 וסיימה במקום השלישי בשלב הבתים, ולא העפילה לשלב הבא. מנגה המשך לשחק בנבחרת ברזיל עד שנת 1967. סה"כ לזכותו למנגה 13 משחקים בנבחרת ברזיל.

## קישורים חיצוניים

## הערות שוליים

קטגוריה:שוערי כדורגל ברזילאים
קטגוריה:כדורגלני רסיפה
קטגוריה:כדורגלני בוטפוגו
קטגוריה:כדורגלני נסיונל
קטגוריה:כדורגלני אינטרנסיונל
קטגוריה:כדורגלני קוריטיבה
קטגוריה:כדורגלני גרמיו
קטגוריה:כדורגלני ברצלונה ספורטינג קלוב
אשמונעזר הראשון

**אֶשְׁמֻנְעָזָר הָרִאשׁוֹן** (בפיניקית: **𐤀𐤔𐤌𐤍𐤏𐤆𐤓**) היה מלך צידון וכהן לעשתרת במאה ה-6 לפני הספירה. ייסד שושלת שנקראה על שמו והיה למלך וסאל של האימפריה הפרסית האחמנית. אשמונעזר הראשון השתתף במסעות המלחמה של האימפריה הבבלית החדשה נגד מצרים תחת פיקודו של נבוכדנאצר השני או נבונאיד. שמו נזכר בכתובות על הסרקופגים של בנו, תבנת הראשון, ונכדו, אשמונעזר השני, כמו גם בכתובות הקדש במקדש של נכדו השני, המלך בדעשתרת.

שמו הוא שם תאופורי שמשמעו אשמון עזר.

## תארוך
התארוך הכרונולוגי של מלכי צידון מהשושלת שייסד אשמונעזר הראשון נתון במחלוקת במחקר. באופן מסורתי זמנה של השושלת מתוארך למאה ה-5 לפנה"ס, כשהכתובות המתארות את המלכים מן השושלת מתוארכות אף לתקופה מוקדמת יותר על בסיס עדויות נומיסמטיות, היסטוריות וארכאולוגיות. המחקר הנרחב ביותר שדן בסוגיית תארוך שושלת זו נערך על ידי ההיסטוריונית ז'וזט אליי, שנמנעה משימוש בכרונולוגיה המקראית והמסורתית, והשתמשה במגוון תעודות, לרבות חותמות מצור, שנתגלו על ידי הארכאולוג הלבנוני מוריס שהאב בשנת 1972 בחפירה ארכאולוגית בצפון צור, כתובות פיניקיות שנתגלו על ידי הארכאולוג הצרפתי מוריס דונן בצידון בשנת 1965, ומחקר שיטתי על מטבעות צידוניים. מסקנתה של אליי היא שאשמונעזר הראשון מלך מ-575 לפנה"ס לערך עד 550 לפנה"ס לערך.

## רקע היסטורי
צידון, שהייתה עיר-מדינה פיניקית עצמאית ומשגשגת, ניתנה תחת כיבוש מסופוטמי למן המאה ה-9 לפנה"ס. המלך האשורי אשורנצירפל השני כבש את הר הלבנון ואת ערי החוף, לרבות את צידון. בשנת 705 לפנה"ס עשה המלך הצידוני לולי יד אחת עם המצרים ועם ממלכת יהודה במרד לא מוצלח נגד השלטון האשורי, והוא נאלץ לברוח לכתיון עם הגעת הצבא האשורי בהובלתו של סנחריב. סנחריב הציב את אתבעל כמלך על צידון, והשית מחדש את המס השנתי. כאשר עלה עבד-מלכת לכס המלוכה בצידון ב-680 לפנה"ס, הוא גם מרד באשור, ובתגובה הוציא אותו להורג המלך אסרחדון לאחר שלוש שנות מצור. שטחה של צידון נמסר לבעל הראשון, מלך צור ווסאל נאמן לאסרחדון.

## שלטונו
מעט ידוע על שלטונו של אשמונעזר הראשון. אליי גורסת כי הוא תפס את השלטון בכוח, מאחר שבניגוד לנוהג של בני המלוכה הפיניקים, שם אביו אינו מוזכר באף אחת מהכתובות המלכותיות. אשמונעזר השתתף במסעות המלחמה של האימפריה הבבלית החדשה נגד מצרים בהובלת נבוכדנאצר השני או נבונאיד. הוא לקח כשלל סרקופגי אבן מצריים שהיו שייכים למעמד הגבוה, שלושה מהם נחשפו בנקרופוליס המלכותי של צידון.

## אזכורים אפיגרפיים
אשמונעזר הראשון נזכר בכתובות שנחרטו על ארון הקבורה של תבנת בנו ועל ארון קבורת אשמונעזר השני, נכדו. שמו גם מתועד בכתובת הקדשת המקדש של נכד אחר, המלך בדעשתרת.

## משפחה
אשמונעזר הראשון היה המייסד של השושלת על שמו. יורשו היה בנו, תבנת, אשר הוליד עם אחותו אמעשתרת את אשמונעזר השני.

קטגוריה:מלכים פיניקים
קטגוריה:צידון
הרישום הלאומי להקלטות

**הרישום הלאומי להקלטות** (באנגלית: **National Recording Registry**) הוא רשימה של הקלטות קול שנבחרו על ידי ספריית הקונגרס של ארצות הברית לשימור תמידי, בשל היותן בעלות חשיבות תרבותית, היסטורית או אסתטית, אשר משקפות את החיים בארצות הברית או מעצבות אותם.

הרשימה נוסדה בשנת 2000 בעקבות חוק שימור ההקלטות הלאומי (*National Recording Preservation Act of 2000*), אשר ייסד את המועצה הלאומית לשימור הקלטות  – גוף מייעץ שחבריו ממונים על ידי ספרן הקונגרס .

מאז שנת 2002, נבחרות הקלטות מדי שנה על ידי חברי המועצה, לפי המלצות הציבור והקהילה המקצועית, ומתווספות לרשימה. מטרת המיזם היא לשמר את מורשת ההקלטות של ארצות הברית לדורות הבאים.

## רקע והיסטוריה
החוק משנת 2000 ייסד שלושה גופים עיקריים: הרישום הלאומי להקלטות, המועצה הלאומית לשימור הקלטות  והקרן לאיסוף תרומות עבור שימור הקלטות.

בשנת 2003 הוכרזו 50 ההקלטות הראשונות ברשימה על ידי ספרן הקונגרס דאז, ג'יימס בילינגטון .

בארבע השנים הראשונות נוספו 50 הקלטות בכל שנה. החל משנת 2006, מתווספות לרשימה 25 הקלטות מדי שנה.

נכון לשנת 2025, כוללת הרשימה 675 הקלטות.

## קריטריונים לבחירה
על מנת שהקלטה תיכלל ברישום הלאומי, עליה לעמוד בקריטריונים הבאים:
* להיות בעלת ערך תרבותי, היסטורי או אסתטי משמעותי.
* לשקף או לתרום להבנה של החיים והתרבות בארצות הברית.
* לא תישקל להוספה הקלטה שאין לה עותק קיים שניתן לשימור.
* רק הקלטות שחלפו לפחות עשר שנים מאז הפקתן זכאיות להיבחר.

מדי שנה מוזמן הציבור להציע הקלטות שראויות לדעתו להיכלל ברשימה. ההצעות נשקלות על ידי המועצה, והרשימה השנתית מתפרסמת באביב.

## שמירה ושימור
ההקלטות שברשימה נשמרות בקמפוס פאקארד לשימור אודיו ווידאו של ספריית הקונגרס בווירג'יניה. חלק מההקלטות נכללות גם באוספים האודיו-ויזואליים של הארכיון הלאומי של ארצות הברית, בעיקר כאשר מדובר בהקלטות בעלות תוכן פוליטי.

## ראו גם
* ארכיון הסרטים הלאומי של ארצות הברית
* היכל התהילה של הרוק אנד רול

## קישורים חיצוניים
* 

## הערות שוליים

קטגוריה:ארצות הברית: היסטוריה
קטגוריה:ספריית הקונגרס
קטגוריה:רשימות בנושא מוזיקה
קטגוריה:ארכיוני מוזיקה
The Power

"**The Power**" הוא שיר של להקת היורודאנס הגרמנית , שיצא לאור ב-3 בינואר 1990 על ידי חברת התקליטים לוג'יק רקורדס כסינגל המוביל מתוך אלבום הבכורה שלהם "World Power".
השיר הגיע למקום הראשון ביוון, הולנד, ספרד, שווייץ, ובריטניה, כמו גם במצעד הבילבורד האמריקאי Hot Dance Club Play ומצעד הסינגלים Hot Rap. בבילבורד הוט 100, השיר הגיע למקום השני למשך שבוע אחד.
בשנת 2022, מגזין הרולינג סטון הציג אותו ברשימת "200 שירי הדאנס הגדולים בכל הזמנים".

## ביצועי השיר במצעדים
השיר זכה להצלחה רבה במצעדים ברחבי העולם. הוא הגיע למקום הראשון במצעד RPM Dance/Urban בקנדה, ובמצעד Billboard Hot Dance Club Play בארצות הברית.
באירופה, הסינגל הגיע למקום הראשון ביוון, הולנד, ספרד, שווייץ ובריטניה, כמו גם במצעד היורוצ'ארט הוט 100. בבריטניה, הוא הגיע למקום הראשון בשבוע השני שלו במצעד הסינגלים הבריטי, ב-25 במרץ 1990.
השיר נכנס לעשירייה הפותחת גם באוסטריה, בלגיה, פינלנד, מערב גרמניה, אירלנד, איטליה, נורווגיה, פורטוגל ושוודיה.
הסינגל זכה לאלבום זהב באוסטרליה (35,000), גרמניה (250,000), הולנד (75,000), שוודיה (25,000) ושווייץ (25,000), ואלבום כסף בבריטניה (200,000). בספרד (50,000) ובארצות הברית (1,000,000) הוא זכה באלבום פלטינה.

## מכירות

## קישורים חיצוניים
* 25px "The Power", במסד הנתונים הקולנועיים IMDb
* 30px "The Power", במסדר הנתונים המוזיקלי Genius
* 20px "The Power", במסדר הנתונים המוזיקלי Discogs
* 20px "The Power", באתר המוזיקה Spotify
* 44px "The Power", באתר המוזיקה אפל מיוזיק
* 20px "The Power", באתר המוזיקה SoundCloud
* "The Power", באתר המוזיקה SecondHandSongs

## הערות שוליים

קטגוריה:שירים באנגלית
קטגוריה:שירי יורודאנס
קטגוריה:סינגלי בכורה מ-1990
קטגוריה:סינגלים בהוצאת אריסטה רקורדס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים הבריטי
סבטלנה גרסימנקו

**סבטלנה איבנובנה גראסימנקו** (בכתיב לטיני: **Svetlana Ivanovna Gerasimenko**; באוקראינית: **Світлана Іванівна Герасименко**; 23 בפברואר 1945 – 8 באפריל 2025) הייתה אסטרונומית סובייטית ממוצא אוקראיני ושותפה עם קלים צ'וריומוב  לגילוי כוכב השביט צ'וריומוב-גרסימנקו שנקרא על שמם.

## ראשית חייה
גראסימנקו נולדה ברפובליקה הסובייטית האוקראינית בשנת 1945. היא הייתה אוקראינית אתנית; אביה היה אוקראיני ואמה פולנייה.

## גילוי של השביט 67P/Churyumov–Gerasimenko
ב-11 בספטמבר 1969, בעת שעבדה במכון האסטרופיזי של אלמה-אטה, ליד העיר הקזאחית אלמטי, עיר הבירה דאז של הרפובליקה הסוציאליסטית הסובייטית הקזחית ברית המועצות, צילמה גראסימנקו את השביט 32P/Comas Solà באמצעות טלסקופ מקסוטוב בקוטר 50 ס"מ.

בתחילה הניחה שמדובר בצילום של Comas Solà. אך ב-22 באוקטובר, כחודש לאחר צילום התצלום, גילתה שהאובייקט אינו יכול להיות Comas Solà, מכיוון שהוא נמצא במרחק של 2–3 מעלות מהמיקום הצפוי. בדיקה נוספת הניבה תמונה קלושה של Comas Solà במיקומו הצפוי על הלוח, ובכך הוכיחה שהעצם השני הוא שביט. על ידי עיון בחומר שנאסף מצאה עדויות לחפץ החדש על ארבעה לוחות נוספים, מתוארכים 9 ו-21 בספטמבר.

בשנת 1973 עברה לדושנבה, והפכה לעמיתת מחקר במכון לאסטרופיזיקה של האקדמיה למדעים הטג'יקית. מאז, היא חקרה וצפתה בשביטים ובעצמים קטנים אחרים במערכת השמש. בשנת 1975 הוענקה לה מדליה על "חקירת חפצים אסטרונומיים חדשים".

## מותה
גראסימנקו נפטרה ב-8 באפריל 2025, בגיל 80.

## כבוד
* נקרא על שמה שביט תקופתי 67P/Churyumov–Gerasimenko
* נקרא על שמה כוכב קטן 3945 גראסימנקו
## קישורים חיצוניים

## הערות שוליים

קטגוריה:בוגרות אוניברסיטת קייב
קטגוריה:בוגרי אוניברסיטת קייב
קטגוריה:אסטרונומיות
קטגוריה:סובייטיות שנולדו ב-1945
קטגוריה:סובייטים שנולדו ב-1945
קטגוריה:אוקראינים שנפטרו ב-2025
סקובי-דו וליל המתים החיים

**סקובי-דו וליל המתים החיים** (באנגלית: **Night of the Living Doo**) הוא ספיישל טלוויזיה מונפש אמריקאי ששודר ברשת Cartoon Network ב-31 באוקטובר 2001. הספיישל המונפש הוא פרודיה קומית על פרק טיפוסי של "סרטי סקובי-דו החדשים", עם אורחים לא סבירים וסגנון רטרו. הכותרת שלו מבוססת על ליל המתים החיים. ההנפשה הופקה על ידי Cartoon Network ושודרה בקטעים קטנים במהלך הפסקות פרסומות של מרתון של סקובי-דו לכבוד ליל כל הקדושים. בסיום המרתון שודר הספיישל במלואו והיה זמין באתר Adult Swim לתקופה קצרה. הספיישל לא פורסם בווידאו ביתי.

הספיישל כולל רצף כותרות פתיחה חדש המשלב את הפתיחה לסדרה "סרטי סקובי-דו החדשים" עם קטעים מהספיישל, המוגדר על השער של הסדרה "סקובי-דו, איפה אתה?" שיר הנושא כפי שבוצע על ידי Matthew Sweet עבור *Saturday Morning: Cartoons' Greatest Hits*. הספיישל היה מועמד לפרס אנני.

בספיישל הזה הדמויות מונפשות בסגנון רטרו קלאסי במאמץ לפרודיה על פרקים אמיתיים. הספיישל נועד לתת תחושה של שנות ה-60 עם הומור מודרני וידוענים. ברוב הסצנות יש את ההנפשה של החבורה מפרקים קלאסיים מסוימים, במקרים מסוימים אפילו קטעים מדובבים מחדש לחלוטין.

## עלילה
סקובי-דו וחבורת "מסתורין בע"מ" נותנים טרמפ לגארי קולמן, ומכונת המסתורין ממשיכה להתקלקל במהרה מספר פעמים, ולבסוף משאירה אותם תקועים בטירה רדופה בבעלות דייוויד קרוס. לאחר מכן, החבורה מבלה את הלילה בטירה הרדופה בזמן שהטנדר שלהם מתוקן, תוך שיקוף של פרקים מקוריים רבים במיוחד כולל הפרק החמישי של העונה השנייה של "סקובי-דו, איפה אתה?", "Haunted House Hang-Up", שבו הטנדר מתקלקל מחוץ לאחוזה רדופה. הספיישל הכיל מספר רפרנסים וגאגים שפוגעים במופע המקורי, קטעים מוזיקליים של Big Bad Voodoo Daddy, וכן הופעה של מארק המיל. לבסוף, הספיישל הסתיים עם סיום מופרך, כשקולמן הצביע על כל החורים בעלילה בסיפור. סקובי מפריע לו בלקק את פניו עד שהפרק מסתיים.

## דמויות ומדבבים
* פרנק ולקר בתור פרד ג'ונס וג'ברג'או/זומבי
* בי. ג'יי. וורד בתור ולמה דינקלי
* גריי דלייל בתור דפני בלייק
* סקוט אינס בתור סקובי דו ונורוויל "שאגי" רוג'רס
* מארק המיל בתור עצמו / מר שיפטי/זומבי
* גארי קולמן בתור עצמו
* דייוויד קרוס בתור עצמו
* Big Bad Voodoo Daddy בתור עצמם

## התייחסויות תרבותיות
* הכותרת, כאמור, היא מחזה בזיכיון "ליל המתים החיים".
* בזמן שגארי קולמן משנה את הצמיג של מכונת המסתורין שהתקלקל בתחילת ההופעה, סקובי מתחיל לשיר את שיר הנושא מ"על טעם ועל ריח", הסיטקום גארי היה ידוע בעיקר בזכותו. סקובי ושאגי גם משתמשים במשפט הקיצוני שלו מהתוכנית, "מה מדברים על [וויליס]".
* ג'אבר שובר את הקיר הרביעי כשהוא מתגלה כמפלצת, תוך התייחסות לעובדה שהנחת היסוד של "בני נוער פותרי מסתורין" של התוכנית שלו היא בדיוק כמו סקובי-דו.
* שאגי מזכיר את "הכוח", שהוא מושג בסאגת "מלחמת הכוכבים".

## ביקורות
מארק פלגריני מ-*AiPT!* נהנו מהספיישל והרגישו שהוא לא התרחק יותר מדי לתכנים שונים כפי שיכול היה להיות.

## קישורים חיצוניים

## הערות שוליים

קטגוריה:ספיישלים טלוויזיוניים אמריקאים
קטגוריה:סרטי 2001
קטגוריה:סרטי סקובי דו
קטגוריה:סרטי טלוויזיה אמריקאיים
קטגוריה:סרטי הנפשה אמריקאיים
קטגוריה:סרטי קרוס-אובר
Pentagram (להקה)

**Pentagram** (בעברית: פנטגרם) היא להקת דום מטאל אמריקאית מאלכסנדריה שבווירג'יניה. Pentagram ידועים בתור החלוצים של ז'אנר ההבי מטאל והדום מטאל. הלהקה פופולרית מאוד בקרב מאזיני הז'אנר, והיא אחת מלהקות הדום מטאל הידועות בעולם, לצד Trouble, Candlemass ו-Saint Vitus.

Pentagram הייתה מופיעה בסצנת המוזיקה המחרתית של שנות ה-70, עם זאת, לאורך התקופה הזאת, הלהקה לא הוציאה שירים רשמיים, אלא רק דמויים וטייפים. על פי דיווחים מאותה התקופה, קיס, להקת הארד רוק אמריקאית, ניסתה לרכוש 2 שירים של ה-Pentagram.

ב-1985, הלהקה הוציאה את השיר Relentless ביחד עם הסולן . מאז, הלהקה הוציאה עוד 8 אלבומי סטודיו. כעת, הלהקה מורכבת מארבעה אנשים: ליבלינג, טוני ריד, סקוטר הסליף והנרי וסקווז.

הסולן בובי ליבלינג תיאר את הלהקה כ"גרסה אמריקאית מאוד של אוזי אוסבורן, אבל בלי הכסף וההצלחה המתמשכת".

## דיסקוגרפיה
### אלבומי סטודיו
* Pentagram - 1985
* Day of Reckoning - 1987
* Be Forewarned - 1994
* Review Your Choices - 1999
* Sub-Basement - 2001
* Show 'Em How - 2004
* Last Rites - 2011
* Curious Volume - 2015
* Lightning in a Bottle - 2025

### סינגלים ומיני-אלבומים
* Be Forewarned - 1972
* Hurricane - 1973
* Under My Thumb -1974
* Just A Teaser - 1976
* Livin' in a Ram's Head - 1979
* Relentless/Day of Reckoning - 1993
* Change of Heart - 2012
* Bang It Out - 2015
* The Singles 7 - 2023

### אלבומי לייב
* A Keg Full of Dynamite - 2003
* Live Rites - 2011

### אלבומי אוסף
* 1993 - 1972-1979
* Relentless/Day of Reckoning - 1993
* Human Hurricane - 1998
* 1999 - 1972-1979 (Vol. 2)
* First Daze Here - 2001
* Turn to Stone - 2002
* First Daze Here Too - 2006
* If the Winds Would Change - 2011

## קישורים חיצוניים
* 

* Pentagram באתר The Metal Archives
* Pentagram באתר AllMusic
* Pentagram באתר Discogs
*  באתר IMDb
* Pentagram באתר MusicBrainz

## הערות שוליים

קטגוריה:להקות מטאל
קטגוריה:להקות דום מטאל
לגו סקובי-דו! אימת אביר הזמן

**לגו סקובי-דו! אימת אביר הזמן** (באנגלית: **Scooby-Doo! Knight Time Terror**) הוא ספיישל טלוויזיוני מונפש של לגו, המבוסס על זיכיון "סקובי-דו". הספיישל, ששודר ברשת Cartoon Network ב-25 בנובמבר 2015, נוצר על מנת לקדם את ערכות הלגו החדשות "של סקובי-דו".

## תקציר העלילה
החבורה מבקרת באחוזת גרימסלי, שם עליהם לפתור את התעלומה של אביר שחור אשר קם לתחייה.

## דמויות ומדבבים
* פרנק ולקר בתור סקובי דו, פרד ג'ונס
* מת'יו לילארד בתור נורוויל "שאגי" רוג'רס
* קייט מיקוצ'י בתור ולמה דינקלי
* גריי דלייל בתור דפני בלייק
* פיל מוריס בתור אדם, פיל (מוכר כצייד האוצרות מס' 1)
* שון שמל בתור צ'רלי גרימסלי, צייד האוצרות מס' 2
* ג'ייסון ספיסאק בתפקיד קייל גרימסלי, האביר השחור
* קולין וילארד בתור וונדה גרימסלי

## שידור
הספיישל שודר לראשונה בערוץ Teletoon בקנדה ב-2 באוקטובר 2015. הספיישל הוקרן בבכורה בערוצי בומרנג בבריטניה ובאירלנד בסוף אוקטובר 2015 והופיע לראשונה באוסטרליה ובניו זילנד ב-26 בינואר 2016.

## קבלה
הספיישל נצפה על ידי 1.67 מיליון צופים וקיבל דירוג של 0.4 בקרב מבוגרים בני 18 עד 49.

## קישורים חיצוניים

## הערות שוליים

קטגוריה:סרטי 2015
קטגוריה:סרטי לגו
קטגוריה:האחים וורנר הנפשה: סרטים
קטגוריה:סרטי טלוויזיה אמריקאיים
קטגוריה:סרטי סקובי דו
קטגוריה:סרטים על כלבים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
סקובי-דו! ומפלצת חוף הים

**סקובי-דו! ומפלצת חוף הים** (באנגלית: **Scooby-Doo! and the Beach Beastie**) הוא ספיישל טלוויזיוני מונפש משנת 2015 המבוסס על זיכיון סקובי-דו והופק על ידי האחים וורנר הנפשה. הספיישל הופץ ב-5 במאי 2015 ב-DVD "סקובי-דו! 13 סיפורים מפחידים: תגלוש סקובי-דו".

## עלילה
לפרד היה לאחרונה אובססיה קיצונית לרשתות, מכיוון שרוב התוכניות שלו לתפוס את המפלצות שהוא ושאר חברי "מסתורין בע"מ" נתקלים בו נתפסות ברשתות.

כדי להוציא אותם מדעתו, סקובי והחבורה מחליטים לצאת לחופשה בפלורידה, שם סנדי, דודה של דפני, הוא הבעלים של מלון, רק כדי לגלות שהוא מותקף על ידי מפלצת ים משנה צורה שגונבת תכשיטים.

במהלך המפגש הראשון שלהם עם זה, פרד מנסה להשתמש ברשת, אך ללא הועיל. דפני מנסה לעזור לפרד עם בעיית הרשת שלו בכך שהיא גורמת לו להירגע באזור ללא רשתות, דבר שמתגלה כקשה, מכיוון שבלובי ובחוף יש רשתות בכל מקום.

ולמה הולכת למלון של קורט, המלון המתחרה הסמוך. קורט קצת שמח על המהומה, שכן האנשים שעזבו את המלון של סנדי בפחד מהמפלצת הגיעו למלון שלו. עם זאת, מופע מים הולוגרפי, שאמור להיות אטרקציה גדולה במלון של קורט, סגור לתיקונים, ולחברת התיקונים, Brownstone Industries, לוקח יותר מדי זמן לתקן את זה.

בינתיים, שאגי נהיה עצוב שסקובי מבלה יותר מדי זמן עם כלבה של אורח אחר, שנה, מה שגורם לו להרגיש בודד. שאגי מוצא נחמה עם קיקי ברונסטון, הבעלים של הכלבה, ואשתו של גרפטון ברונסטון. גם קיקי, כמו שאגי, מרגישה בודדה, שכן הכלבה שלה, שאנה, נמצאת עם סקובי ובעלה לא נמצא בשום מקום.

באותו לילה, במהלך מסיבה, המלון מותקף שוב על ידי המפלצת, שנמשכת לשרשרת של קיקי. באמצעות השרשרת כפיתיון, החבורה מביאה את המפלצת לעקוב אחריהם, ומבחינה בצללית אנושית במרכז. ולמה אומרת לפרד למצוא להם רשת, אותה הוא בונה מקלטות וידאו. בזמן שהוא מכין את המלכודת, המפלצת עוטפת זרוע סביב ולמה. פרד לוכד בהצלחה את האדם שמאחורי המפלצת, שמסתבר שהוא גרפטון ברונסטון, בעלה של קיקי, וראש תעשיות ברונסטון. גרפטון למעשה מכר את השרשרת של קיקי תמורת כסף, והשרשרת שקיקי ענדה הייתה מזויפת. כדי למנוע מקיקי לגלות, הוא תכנן לגנוב את השרשרת. קיקי ושאנה הולכים להפקיד את הערבות של גרפטון, וסקובי ושאגי מתפייסים.

## דמויות ומדבבים
* פרנק ולקר בתור סקובי דו, פרד ג'ונס
* מת'יו לילארד בתור שאגי רוג'רס
* מינדי קון בתור ולמה דינקלי
* גריי דלייל בתור דפני בלייק
* דייוויד קיי בתור גרפטון ברונסטון
* בת' טפר בתור אנט
* כריסטופר שוורמן בתור השוטר
* אדם וסט בתור סנדי בלייק
* מליסה ראוש בתור קיקי ברונסטון
* דארן נוריס בתור קורט

## קישורים חיצוניים

## הערות שוליים

קטגוריה:האחים וורנר הנפשה: סרטים
קטגוריה:סרטי 2015
קטגוריה:סרטי מסתורין אמריקאיים
קטגוריה:סרטי סקובי דו
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטים על כלבים
קטגוריה:סרטים מבוססי סדרות טלוויזיה
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי טלוויזיה אמריקאיים
... And Then There Was X

****** הוא אלבום האולפן השלישי של הראפר האמריקאי DMX. האלבום יצא לאור ב-21 בדצמבר 1999 על ידי The Island Def Jam Music Group, Def Jam Recordings ו־Ruff Ryders Entertainment . האלבום היה מועמד לאלבום הראפ הטוב ביותר בגראמי 2001.

## רשימת רצועות
 

## הערות שוליים

## קישורים חיצוניים

קטגוריה:אלבומי חברת דאף ג'אם
קטגוריה:אלבומים שהופקו על ידי סוויז ביטס
אשנטי (חבל)

**אָשַׁנְטִי** (באנגלית: **Ashanti**) הוא חבל ארץ בדרום גאנה, החבל המאוכלס ביותר והשלישי בשטחו במדינה. החבל נודע בייצור מטילי זהב ובתעשיית הקקאו שבו. בירת החבל והעיר הגדולה ביותר בו היא קומאסי.

## גאוגרפיה
חבל אשנטי שוכן בחגורה התיכונה של גאנה. הוא גובל בשישה חבלי ארץ: בונו, בונו מזרח ואהאפו בצפון; חבל המזרח במזרח; חבל המרכז בדרום; וחבל המערב בדרום-מערב. שטחו של החבל 24,389 קמ"ר, כ-10% משטחה של המדינה, נתון המציב אותו במקום השלישי בגודלו מבין 16 חבלי הארץ של גאנה. זהו החבל המאוכלס ביותר במדינה עם כ-5.4 מיליון תושבים (לפי מפקד 2021), כשישית מאוכלוסיית המדינה.

החבל נחלק ל-43 יחידות מנהליות בעלות ממשל מקומי, שכל אחת מהן גם מהווה מחוז בחירה לנציג אחד לפרלמנט.

## כלכלה
הכלכלה של חבל אשנטי מבוססת מגזר השירותים ועל חקלאות כמו גם על הפקת משאבי טבע. החבל ידוע בהפקת מנגן ובוקסיט, וכן בייצור סחורות חקלאיות כגון קקאו ויאם. בחבל רמת מיסוי נמוכה ללא צורך רב בהשקעת חוץ ישירה.

## דמוגרפיה
מרכזה של אוכלוסיית החבל שוכן במטרופולין העיר קומאסי. לפי מפקד אוכלוסין משנת 2000, עמדה אוכלוסיית החבל על מעל 3.6 מיליון איש, אולם צפיפות האוכלוסייה, 148.1 נפש לקמ"ר, נמוכה מזו של חבל המרכז. רוב אוכלוסיית החבל משתייכת לאקאן. הרוב המוחלט הם אזרחים מלידה, וכ-5% הם מתאזרחים. 

## תחבורה
נמל התעופה קומאסי משרת את החבל לטיסות פנים. בשטחי החבל עוברים חמישה כבישים מהירים ארציים ועוד מספר כבישים מהירים מקומיים.

## חינוך
בחבל ישנן שלוש אוניברסיטאות ציבוריות ועוד מספר אוניברסיטאות ומכללות פרטיות פזורות ברחבי החבל.
ממוזער| אוניברסיטת קואמה נקרומה למדע וטכנולוגיה

## בריאות
ממוזער| בית החולים האקדמי קומפו אנוקיה
שירותי הבריאות בחבל מנוהלים על ידי מנהלת הבריאות של חבל אשנטי. תחת הסוכנות ישנם 43 מנהלות בריאות מקומיות עבור כל נפה. ישנם מעל 1,600 מוסדות בריאות בחבל, רובם מרפאות קהילתיות.

## ראו גם
* האימפריה האשנטית
* אשנטי (קבוצה אתנית)

## קישורים חיצוניים

קטגוריה:גאנה: חלוקה מנהלית
מרי וגנר

**מרי וגנר** (בגרמנית: **Marie Wegener**; נולדה ב-6 ביולי 2001) היא זמרת גרמנייה, זוכת העונה ה-15 של "Deutschland sucht den Superstar", הגרסה הגרמנית "אמריקן איידול".

בשנת 2013 השתתפה בעונה הראשונה של "The Voice Kids Germany", אך בשלבי הדו-קרב הפסידה למישל בירנר, שהמשיכה לזכות בתחרות. בשנת 2024 השתתפה וגנר בתחרות "Una voce per San Marino", הקדם הלאומי של  לתחרות הזמר של האירוויזיון. היא התחרתה בקבוצה לשירים שנוצרו על ידי בינה מלאכותית, וכשלה בניסיון להעפיל לגמר.

## דיסקוגרפיה
### אלבומי אולפן
* 2018: *Königlich*
* 2019: *Countdown*

## קישורים חיצוניים
* 

## הערות שוליים

קטגוריה:זמרות גרמניות
קטגוריה:גרמנים שנולדו ב-2001
תומאש (זמר)

**תומאש אוסקר גרגורצ'יק** (בפולנית: **Tomasz Oskar Gregorczyk**; נולד ב-11 במרץ 2003), ידוע בשמו הפרטי **תומאש**, הוא זמר, פזמונאי ומלחין פולני. תומאש החל את קריירת המוזיקה שלו בלהקת הבנים 4דרימרז, שהוקמה בשנת 2018 במסגרת התוכנית *The Voice Kids Poland*. במרוצת השנים פרסמה הלהקה שני אלבומי אולפן, *4Dreamers* ו-**, והייתה מועמדת לפרס פרידריק עבור "האלבום לילדים ולנוער הטוב ביותר". 4דרימרז התפרקה בדצמבר 2020.

לאחר פירוק הלהקה פנה תומאש לקריירה כסוליסט. הוא הוציא את סינגל הבכורה שלו, "Zapach perfum", שהציג את המעבר שלו למוזיקת פופ ודאנס-פופ. בהמשך הוציא סינגלים נוספים, כולל "Ciała" ו-"Nie po drodze". בפברואר 2024 השתתף טומאש בתחרות *[[סן מרינו באירוויזיון 2024#Una voce per San Marino 2024|Una Voce per San Marino]]* עם השיר "Not Alone". הוא שובץ להתחרות במקצה השני, ונכשל בניסיון להעפיל לגמר. קליפ השיר זכה בפרס "הווידאו הפופי הטוב ביותר" בפסטיבל מינכן.

בנוסף לקריירת המוזיקה, טומאש עוסק גם במשחק. הוא הופיע בתפקידים קטנים בסדרות טלוויזיה פולניות כמו *Na Wspólnej* ו-*Klan*. הוא גם פעיל ברשתות החברתיות, דוגמת סנאפצ'ט, שם צבר למעלה מ-50,000 עוקבים.

## קישורים חיצוניים

## הערות שוליים

קטגוריה:פולנים שנולדו ב-2003
קטגוריה:זמרים פולנים
דנה גילספיי

**דנה גילספיי** (באנגלית: **Dana Gillespie**; נולדה ב-30 במרץ 1949) היא זמרת, כותבת שירים ושחקנית אנגלייה. היא החלה את קריירת המוזיקה שלה בגיל הנעורים, ובמרוצת השנים הייתה במעורבת בהקלטתם של למעלה מ-70 אלבומים. בתחילת דרכה, התמקדה בסגנונות הפולק והטין פופ, ובהמשך עברה לרוק ולבלוז. בנוסף לקריירת המוזיקה, גילספי השתתפה במספר הפקות תיאטרון, כולל המחזמר "ישו כוכב עליון", והופיעה בסרטים שונים.

## ביוגרפיה
גילספי נולדה בווקינג שבאנגליה, כבתם השנייה של אן פרנסיס רודן והנס הנרי וינטרשטיין גילספיי, רדיולוג ממוצא אוסטרי. בשנת 1962, היא זכתה באליפות הממלכה המאוחדת לסקי מים לנוער. ב-1964 התאהבה בדייוויד בואי, שהיה בן-זוגה כעשור. בואי כתב עבורה את השיר "Andy Warhol", והיא שרה קולות רקע באלבומו *[[The Rise and Fall of Ziggy Stardust and the Spiders from Mars]]*. בואי ומיק רונסון הפיקו את אלבומה *Weren't Born a Man* בשנת 1973.

במהלך הקריירה שלה, גילספיי עברה מסגנון פולק וטין פופ לרוק, ובהמשך התמקדה בבלוז, והופיעה עם להקת לונדון בלוז באנד. היא גילמה את מריה מגדלנה בהפקה הלונדונית הראשונה של "ישו כוכב עליון" בשנת 1972. בנוסף, השתתפה בסרטים כמו *The Lost Continent* (1968) ו-*The People That Time Forgot* (1977).

בשנת 2024 השתתפה גילספי בתחרות *[[סן מרינו באירוויזיון 2024#Una voce per San Marino 2024|Una voce per San Marino]]*, הקדם הלאומי של  לאירוויזיון. היא התחרתה בקבוצה לשירים שנוצרו על ידי בינה מלאכותית, והעפילה לשלב הגמר. שירה לתחרות היה "The Last Polar Bear", והוא סיים במקום השביעי.

## קישורים חיצוניים
* 

## הערות שוליים

קטגוריה:זמרות בריטיות
קטגוריה:פזמונאיות בריטיות
קטגוריה:שחקניות קולנוע וטלוויזיה בריטיות
קטגוריה:דייוויד בואי
קטגוריה:בריטיות שנולדו ב-1949
גארני

**גארני** (בארמנית: **Գառնի**) הוא כפר במחוז קוטאייק שבמרכז ארמניה, הידוע במקדש הקלאסי הסמוך, . על פי אומדן רשמי מתאריך 1 בינואר 2025, התגוררו בכפר כ-13,000 בני אדם.

## היסטוריה
היישוב ידוע בעיקר בזכות מקדש גארני ההלניסטי. האזור יושב לראשונה באלף ה-3 לפני הספירה לאורך שטח שניתן להגנה בקלות באחד מעיקולי נהר אזאט.

ב, נכבש האזור על ידי המלך האורטיאני ארגישתי הראשון. הביצורים בגארני הוקמו כנראה במהלך המאה ה-3 לפני הספירה כמעון קיץ לשושלות המלוכה הארמנית האורונטית והארטקסיאדית .

בסביבות המאה הראשונה לספירה, הפך מבצר גארני למקלט האחרון של המלך מיטרידטס מארמניה, ושם גם נרצח עם משפחתו על ידי חתנו ואחיינו ראדמיסטוס. ב-1225 נערך בקרבת מקום קרב גארני בין כוחות ממלכת גאורגיה והאימפריה הח'ווארזמית. המבצר נבזז בשנת 1386 על ידי טימור לנק. בשנת 1679 הרסה רעידת אדמה את האזור והחריבה את המקדש.

## אנדרטאות וציוני דרך
גארני ידוע בזכות מתחם המבצר שלו המכיל את מקדש גארני מהמאה ה-1 לספירה, כנסיית סירב אסטוואצצין, כנסיית מאשטות היראפט, כנסייה עם מעבר אחד הרוסה מהמאה ה-4, מקדש טוק מאנוק הרוס, מקדש סנט סרגיס ומקדש המלכה קתרנידה.

בקרבת מקום נמצא קניון גארני עם עמודי בזלת שהשתמרו היטב, שנחצבו על ידי נהר גוט. חלק זה של הערוץ מכונה לעיתים קרובות "סימפוניית האבנים".

לאורך הנהר, על פני מדגרת דגים, עד לשמורת מדינת חוסרוב וקצת יותר למנזר חוות טאר (שניתן לראות אותו ממקדש גארני), נמצא גשר מימי הביניים ששוחזר באופן שנוי במחלוקת בשנת 2013, בפרויקט שאורגן ושולם על ידי ממשלת ארצות הברית באמצעות קרן השגרירים שלה לשימור תרבותי. לטענת המבקרים העבודה הרסה את הגשר המקורי והפכה אותו למבנה חדש ללא ערך כמונומנט היסטורי. בתוך שמורת חורסוב נמצאת אגג'וטס ואנק מהמאה ה-13, כנסיית סטפנוס הקדוש, ומבצר קאקאוואברד. גארני שוכנת לאורך הדרך אל אתר המורשת העולמית של אונסק"ו מנזר גרארד (7 ק"מ לכיוון דרום מזרח).

## אישים בולטים
* סורן מרקוסיאן, מתאבק ארמני בסגנון חופשי.

## גלריה

Map of Geghard.gif|מפת גארני וסביבתו
Armenia Garni side.jpg|מקדש גארני
Garni Fortress, Ruins of Surb Sion Church.jpg|יסודות כנסיית סנט סיון צמודים למקדש גארני, מהמאה ה-7 עד ה-9
Garni Mashtots Hayrapet Church.JPG|כנסיית משטות היראפט, המאה ה-12
Garni, Surb Astvatsatsin Church.jpg|גארני, כנסיית סורפ אסטוואטסאטסין, המאה ה-11
Garni, Khumarzham (Khonarvats) Church ruins06.jpg|הריסות כנסיית חומאראז'אם, מאות 4-5
Garni Cemetery Church.JPG|חורבות מהמאה הרביעית קפלה חד מעברית בצד המערבי של בית הקברות גארני
Garni Gorge Armenia (31).JPG|ערוץ גארני "סימפוניית האבנים"
Bridge on Azat River.JPG|גשר מהמאה ה-11 שחוצה את נהר אזאט בקניון גארני (לפני השחזור)
Havuts Tar Complex.JPG|מתחם הנזירים חוות טאר ממוקם מעבר לערוץ מגארני, המאות ה-11-13
Aghjots Vanq.jpg|אגג'וטס ואנק של המאה ה-13 ממוקם בתוך שמורת מדינת כורסוב


## קישורים חיצוניים

## הערות שוליים

קטגוריה:ארמניה: ערים
פייר (אלבניה)

**פייר** (באלבנית: **Fieri**, בלטינית: **Fierum**) היא העיר השביעית המאוכלסת ביותר באלבניה. העיר ממוקמת על גדת נהר גיאניקה במישור מיזקה בין הסמאן בצפון, ויוזה בדרום ולמרגלות הרי מלאקסטרה בדרום מזרח. בפייר אקלים ים תיכוני עונתי המושפע מקרבתו לים האדריאטי במערב.

פייר נוסדה במאה ה-19 על ידי משפחת וריוני ובאופן רשמי בשנת 1864 על ידי עומר פאשה וריוני השני, אביו של קהרמן פאשה וריוני (1889–1955). העיר נמצאת במרחק של 7 ק"מ מהריסות היישוב העתיק אפולוניה שנוסד בשנת 588 לפנה"ס על ידי קולוניסטים יוונים עתיקים מקורפו וקורינתוס, באתר שנכבש על ידי שבטים איליריים.

## קישורים חיצוניים
* 

* האתר הרשמי

קטגוריה:אלבניה: ערים
חברה שלי 2

**חברה שלי 2** (באנגלית: **My Girl 2**) הוא סרט קומדיה-דרמה אמריקאי משנת 1994 בבימויו של הווארד זיף, המבוסס על תסריט מאת ג'נט קובלצ'יק. הסרט מהווה המשך לסרט "חברה שלי" משנת 1991. בתפקידים הראשיים מככבים אנה קלמסקי, דן אקרויד, ג'יימי לי קרטיס, אוסטין או'בריאן וריצ'רד מסור. העלילה מתמקדת בואדה סלטנפוס, נערה בת 13, היוצאת למסע בלוס אנג'לס כדי לגלות מידע על אמה המנוחה. הסרט הכניס 28 מיליון דולר בארצות הברית.

## תקציר עלילה
בשנת 1974, ואדה סלטנפוס (אנה קלמסקי), נערה בת 13 ממדיסון, פנסילבניה, מתבקשת לכתוב עבודה על אדם שהיא מעריצה אך לא הכירה. היא בוחרת באמה המנוחה, שנפטרה בלידתה. ואדה נוסעת ללוס אנג'לס כדי לחקור את חיי אמה, מתארחת אצל דודה פיל (ריצ'רד מסור) ובת זוגו רוז (כריסטין אברסול), ומקבלת עזרה מבנה של רוז, ניק (אוסטין או'בריאן). במהלך החיפוש, ואדה מגלה פרטים מפתיעים על עברה של אמה ועל חייה שלה.

## צוות השחקנים הראשי
* **[[אנה קלמסקי]]** – ואדה סלטנפוס, נערה סקרנית בת 13.
* **[[אוסטין או'בריאן]]** – ניק זיגמונד, בנה של רוז המסייע לואדה בחיפושיה.
* **[[דן אקרויד]]** – הארי סלטנפוס, אביה של ואדה.
* **[[ג'יימי לי קרטיס]]** – שלי סלטנפוס, אשתו של הארי ואם חורגת לואדה.
* **[[ריצ'רד מסור]]** – פיל סלטנפוס, דודה של ואדה המתגורר בלוס אנג'לס.
* **[[כריסטין אברסול]]** – רוז זיגמונד, בת זוגו של פיל ואמו של ניק.

## ביקורות
הסרט "חברה שלי 2" זכה לביקורות מעורבות. באתר Rotten Tomatoes, הסרט מחזיק בציון של 27% המבוסס על 15 ביקורות. פיטר ריינר מהלוס אנג'לס טיימס ביקר את הסרט, וכתב: "התסריט המפוקפק נעשה עוד יותר על ידי הגישה המתוקה מדי של הבמאי הווארד זיף והתסריטאית ג'נט קובלצ'יק. הכול בסרט הזה מסוכר בדרשות על החשיבות של להיות עצמך." לעומת זאת, סטיבן הולדן מהניו יורק טיימס שיבח את הסרט כ"סנטימנטלי ומושך", והוסיף: "האווירה של הסרט היא מחווה נוסטלגית ללוס אנג'לס בימים עברו, כאשר העיר עדיין נשאה את המיסטיקה של מקום רגוע ופוסט-היפי."

## קישורים חיצוניים

## הערות שוליים

קטגוריה:לוס אנג'לס בקולנוע
קטגוריה:סרטי קולומביה
קטגוריה:סרטי המשך אמריקאיים
קטגוריה:סרטי קומדיה רומנטית אמריקאיים
קטגוריה:סרטי 1994
קטגוריה:סרטי הווארד זיף
מבחן אשהיים-צונדק

ממוזער|בניין המעבדה בבית החולים שאריטה על שם אשהיים וצונדק
**מבחן אַשְׁהַיים-צוֹנְדֶק** היה בדיקת היריון בשימוש במחצית הראשונה של המאה ה-20 לאיתור גונדוטרופין כוריוני אנושי (hCG) בשתן כמצביע על היריון, וזאת באמצעות הזרקת שתן של אישה לנקבת עכבר או חולדה. המבחן פותח על ידי הגינקולוגים זלמר אשהיים וברנרד צונדק מבית החולים שאריטה. בשנים לאחר מכן פותחו גרסאות נוספות למבחן: האחת על ידי מוריס פרידמן ומקסוול אדוארד לפהם, שבה נעשה שימוש בארנבות, ואחרת על ידי לנסלוט הוגבן, שהשתמש בצפרדע רפואית מצויה.

## המבחן
ההורמון גונדוטרופין כוריוני אנושי (hCG) מופרש מתאי השליה במהלך היריון, וזיהויו בבדיקת דם או בבדיקת שתן, כבר כשבוע לאחר איחור הווסת, עשוי להעיד על נוכחותה של ביצית מופרית שהשתרשה. אשהיים וצונדק הראו שכאשר מזריקים שתן של אישה בהיריון בחודשיו הראשונים, שתן אשר מכיל hCG, לנקבת עכבר או חולדה לא בוגרת, שחלותיה גדלות וניכרת בה הבשלה של זקיקים. שינויים פיזיולוגיים נוספים שנצפים הם היפרמיה ושטפי דם של זקיקי השחלה ויצירה של גופיפים צהובים בשחלה. השינויים הפיזיולוגיים הללו נצפים בתוך שעות ממועד ההזרקה לחולדה, ובתוך ארבעה ימים ממועד הזרקה לנקבת העכבר. באותו אופן הודגם היריון בסוסים עם הזרקת נסיוב הסוסה לנקבת העכבר ובקופים. המבחן שפיתחו נחשב אמין, עם שיעור טעות של פחות מ-2%.

מוריס פרידמן ומקסוול אדוארד לפהם מאוניברסיטת פנסילבניה פיתחו מבחן זהה, מבחן פרידמן, אלא שבמקום עכבר הם השתמשו בנקבת ארנבון. על כן נקרא גם התבחין שפיתחו rabbit test (מבחן ארנב). מבחן זה אורך יומיים. בגרסה נוספת של המבחן, מבחן הוגבן, שפיתח לנסלוט הוגבן, נעשה שימוש בצפרדע רפואית מצויה. במבחן זה, בניגוד לקודמיו, לא היה צורך להקריב את החיה.

איתור hCG ורמתו בדם או בשתן גם אפשר לאבחן היריון חוץ-רחמי, מות עובר תוך-רחמי וגידול תא נבט. במחצית השנייה של המאה ה-20 פותחו תבחינים לאיתור hCG בשתן ובדם, שייתרו את הצורך בחיות מעבדה.

## קישורים חיצוניים
* דניאל זרחין, את הצפרדע הזאת לא תבלעו, אתר מדע גדול, בקטנה, 2 ביולי 2020

* Ettinger GH, Smith GL, McHenry EW. The Diagnosis of Pregnancy by the Aschheim-Zondek Test. Can Med Assoc J. 1931 Apr;24(4):491-5. ; PMCID: PMC382392.
* Best CH, McHenry EW. The Friedman Modification of the Aschheim-Zondek Test for the Diagnosis of Pregnancy. Can Med Assoc J. 1933 Jun;28(6):599-600. ; PMCID: PMC402870.


קטגוריה:בדיקות במהלך ההיריון
מורטל (מחוז)

**מורטל** (בגרמנית: **Murtal**) הוא מחוז במדינת שטיריה שבאוסטריה.

במחוז 20 ערים ועיירות:

## קישורים חיצוניים

* 

קטגוריה:שטיריה: מחוזות
שוברט ליד הפסנתר

**שוברט ליד הפסנתר** היה ציור שמן על בד מאת גוסטב קלימט, משנת 1899. הציור מתאר את המוזיקאי והמלחין האוסטרי פרנץ שוברט בעת נגינה. בציור נראה שוברט יושב ליד פסנתר מוקף במאזינים, מואר באור נרות. קלימט צייר אותו בשנת 1899 בסגנון אר נובו, אשר התאפיין בשימוש בצורות אורגניות ובקווים זורמים. ייתכן שהציור הוזמן בשנת 1898 על ידי התעשיין היווני ניקולאוס דומבה. בשנת 1945 נהרס הציור בשריפה בטירת אימנדורף. התמונה המצולמת היא תיעוד של הציור המקורי.

## הקשר
קלימט נולד בווינה בשנת 1862. אביו, שהיה אומן, עודד אותו לצייר מגיל צעיר. לאחר סיום לימודיו בבית הספר לאמנות דקורטיבית בווינה בשנת 1883, התמקד קלימט בציורי קיר. הוא עבד בתיאטראות בפיומה ובקרלסבד, ואף הוזמן לצייר את גרם המדרגות של הבורגתיאטר ברינגשטראסה בווינה. רבים מציוריו מוצגים עד היום במבנים מפוארים בווינה.

ב-1897 השתנה סגנונו של קלימט והפך למורכב יותר, בדומה לסגנון האר נובו. קלימט היה ממייסדי תנועת "הזצסיון הווינאי", שדגלה בסגנון זה כניגוד לאמנות האקדמית של אותה עת. התנועה, שנוסדה במאי 1897, קידמה חופש ביטוי אמנותי ושאפה להעלות את רמת הטעם האמנותי באוסטריה. למעשה, קלימט היה הרוח החיה של הקבוצה.

השפעתו של קלימט הורגשה בקרב יוצרים אחרים כגון המלחין גוסטב מאהלר, הסופרים ארתור שניצלר ורוברט מוסיל, והאדריכל אדולף לוס. יצירות רבות של קלימט היו בעלות אופי חושני, וחלקן התמקדו במיתולוגיה ואמנות יוונית. ספרו של פרידריך ניטשה, "הולדת הטרגדיה", השפיע על קלימט, בעיקר בתפיסה שטרגדיה יוונית קשורה לעומקי התודעה ולמוזיקה. חיבור זה למוזיקה בא לידי ביטוי ביצירותיו "שוברט ליד הפסנתר" ו"מוזיקה II", שתיהן נהרסו בשנת 1945.

## תיאור היצירה
בציור מתואר שוברט ליד הפסנתר במהלך הופעה אינטימית. לידו יושבת אישה, כנראה אחת מפילגשיו של קלימט, מארי צימרמן. מאחוריו עומדות שתי נשים וגבר, דמויות לבושות בסגנון הנחשב לאנכרוניסטי. הציור מתאפיין בניגוד בין המרקם החלק של בגדי שוברט לבין הטקסטורות הדינמיות של שאר הדמויות.

## הרס היצירה
ב-1938 הופקע הציור על ידי הנאצים ממשפחת לדרר היהודית והוצג בתערוכה בווינה ב-1943. ב-1945, בעקבות כניעת גרמניה, הוצתו יצירותיו בטירת אימנדורף על ידי יחידת אס אס, וכל הציורים נהרסו כליל.

## הערות שוליים

קטגוריה:גוסטב קלימט
קטגוריה:ציורי שמן
קטגוריה:ציורים מהמאה ה-19